Bħalissa l-aħbarjiet huma kuljum iddominati mill-COVID-19 u l-impatt ta’ dan il-virus fuq id-dinja. Ħafna huma dawk li rrikorrew aktar għal pjattaformi diġitali biex komplew il-ħidma tagħhom. Huma ħafna wkoll dawk li qed jużaw aktar il-media soċjali sew biex iżommu kuntatt kif ukoll biex jesprimu ruħhom. Fost dawn hemm l-awtur u l-għalliem tal-Malti Bertram Portelli, li fuq Facebook kiteb silta narrattiva fl-ewwel persuna dwar l-istorja ta’ dan il-virus u x’qed jippjana biex jonsob lill-Maltin u l-Għawdxin. Fir-rakkont, Covid jistqarr ukoll li qed jibża’ li jekk ma jirnexxilux, se jkollu jmut minn din il-gżira. Tista’ taqra s-silta hawn: Gepostet von Bertram Portelli – Awtur am Montag, 27. April 2020 Il-Covid-19, li kultant nirrferu għaliha wkoll bħala Corona virus, kienet ta’ ispirazzjoni wkoll għal dawk li jħobbu jesprimu ruħhom bil-poeżija. Fosthom Christine Agius, li tirrifletti fuq il-ħsara li għamlet din il-pandemija u t-tbatija li ġabet magħha, li iżda minkejja kollox ma ħarġitx rebbieħa fuq l-umanità tal-bnedmin u l-fidi tagħhom.